# data[].attributes.headline
PENGENALAN NILAI TERAS HORMAT MENGHORMATI

# data[].attributes.subject
PENGENALAN NILAI TERAS HORMAT MENGHORMATI

# data[].attributes.attachment_link.title
PENDIDIKAN SIVIK: NILAI TERAS HORMAT-MENGHORMATI (JAUHI RASUAH)

# data[].attributes.body
(SURAH AL-BAQARAH, 2: AYAT 188)

# data[].attributes.attachment_link.readable_text
* Mengulas tentang perincian Rasuah, mengetengahkan Maksud, punca, kesan negatif dan cara mengatasinya

Biar Kita Bergerak dan Bersuara Bebas..

1. 1. Biani Mawal Kota Belud, Sabah GEJALA RASUAH : MAKSUD, PUNCA, KESAN NEGATIF DAN CARA MENANGANINYA MAKSUD RASUAH Suruhanjaya Pencegahan Rasuah Malaysia (SPRM mendifinasikan Rasuah sebagai perilaku Penerimaan atau pemberian suapan sebagai upah atau dorongan untuk seseorang individu kerana melakukan atau tidak melakukan sesuatu perbuatan yang berkaitan dengan tugas rasmi. Suapan terdiri daripada wang, hadiah, bonus, undi, perkhidmatan, jawatan upah, diskaun. Undang-undang Malaysia, Akta 694 (Akta Suruhanjaya Pencegahan Rasuah Malaysia (SPRM)) 2009- Muka Surat 13, mentafsirkan "suapan"diklasifikasikan sebagai wang,derma, alang,pinjaman, fi, hadiah, cagaran berharga, harga atau kepentingan mengenai harta, iaitu apa-apa jenis harta, sama ada alih atau tak alih, faedah kewangan atau apa-apa manfaat seumpama itu yang lain ; apa-apa jawatan, kebesaran, pekerjaan, kontrak pekerjaan atau perkhidmatan, dan apa-apa perjanjian untuk memberikan pekerjaan atau memberikan perkhidmatan atas apa-apa sifat: Akta Pencegahan Rasuah Malaysia 2009, terdapat empat kesalahan utama:  Memujuk rayu atau menerima suapan  Janji memberikan atau menawarkan suapan  Memberi atau menggunakan tuntutan palsu  Salah guna kuasa atau kedudukkan oleh pegawai  https://www.sprm.gov.my/images/Akta-akta/SPRM_akta_BM.pdf Daripada Wikipedia, ensiklopedia bebas ,Rasuah merupakan suatu jenayah atau kesalahan undang-undang dimana seseorang mendapat kebebasan, kontrak atau keistimewaan (favours) dari pihak berkuasa atau sesebuah syarikat selepas memberi wang, hadiah, keraian kepada pihak-pihak tersebut.

2. 2. Biani Mawal Kota Belud, Sabah PUNCA RASUAH 1. Sifat tamak dan tidak bersyukur malah tidak mengamalkan wasatiyyah menjadikan seseorang itu terdedah kepada melakukan rasuah (NGO iaitu "Need" (keinginan), "Greed" (tamak), dan "Opportunity" (peluang)) 2. Keinginan yang melebihi kemampuan serta peluang yang terbuka menyebabkan seseorang individu itu akhirnya terjerumus melakukan rasuah. Boleh dikatakan apa yang berlaku di Malaysia kini berpunca daripada sikap tidak bertanggungjawab masyarakat itu sendiri. Buktinya, masyarakat Malaysia mengamalkan budaya " senyap" apabila pihak yang menyaksikan perbuatan rasuah enggan bersuara atau melaporkan kes rasuah yang diamalkan itu. 3. kelemahan peribadi seperti kurang iman dan takwa. Seseorang itu tahu bahawa rasuah dilarang oleh agama dan undang-undang, tetapi dilakukan juga dengan seribu satu alasan peribadi. Hal ini termasuk dalam teori "Technique of Neutralization" oleh Grisham Sykes dan David Matza. Mereka mengatakan, " Lakukan rasuah secara rahsia asalkan tiada siapa yang tahu". Sikap mahu hidup mewah, riak, menunjuk-nunjuk, tamak, ingin cepat kaya dan sebagainya adalah pendorong berlakunya rasuah bagi mereka yang lemah keperibadiannya. 4. Antara sebab lain mungkin terjadi akibat daripada sosial dan budaya kita sendiri. Malaysia mengamalkan tradisi memberi hadiah dalam bentuk wang dan benda, sempena menyambut hari-hari kebesaran hari perayaan, majlis hari jadi, hari perkahwinan dan sebagainya. Hari yang baik ini memberi kesempatan kepada perasuah dan penerima rasuah melakukan rasuah sama ada diminta, disogok atau diumpan tanpa disedari. 5. Seterusnya ialah modenisasi. Pembangunan sosial ekonomi yang tidak diseimbangkan dengan pembangunan kerohanian akan memudahkan terjadinya rasuah. Projek pembangunan bercambah seperti cendawan tumbuh. Pengaliran wang juga akan meningkat. Golongan yang terlibat juga mengambil kesempatan untuk mengaut untung sebanyak-banyaknya. Perlumbaan moden memperlihatkan para kontraktor berlumba- lumba mendapatkan tender. Mereka juga akan berusaha Prosiding Persidangan Kebangsaan Ekonomi Malaysia Ke VIII 2013 251 untuk memenangi hati pegawai pengurusan atau pembuat keputusan. Rasuah diberikan sebagai jalan pintas untuk

3. 3. Biani Mawal Kota Belud, Sabah mendapatkan tender, mempercepatkan bayaran, melepaskan hukuman atau tindakan jika gagal atau lambat menyiapkan projek dan sebagainya. 6. Selain itu Rasuah juga berlaku kerana wujudnya birokrasi dalam sistem pemerintahan yang secara tidak langsung memberi peluang kepada pegawai-pegawai kerajaan daripada berbagai-bagai peringkat mengambil kesempatan. Hal ini berlaku kerana proses pengurusan pentadbiran terpaksa melalui banyak saluran. Apabila keadaan ini berlaku, sudah tentulah pemprosesan sesuatu permohonan memerlukan masa yang lama atau panjang. Bagi individu yang terdesak atau mahu segera menyelesaikan masalah, mereka akan mudah memberikan imbuhan dengan harapan pemprosesan permohonan didahulukan oleh penerima rasuah. Oleh hal yang demikian, sudah tentu situasi ini akan menimbulkan perasaan tidak puas hati terhadap golongan yang tidak terlibat dengan rasuah. 7. Sebab yang terakhir ialah politik. Sesetengah ahli politik menggunakan kesempatan untuk berbakti kepada masyarakat dengan menerima dan memberi rasuah untuk mendapatkan kuasa, memenangi pemilihan jawatan politik, mengumpul kekayaan, menagih populariti dan sebagainya.

4. 4. Biani Mawal Kota Belud, Sabah KESAN NEGATIF RASUAH 1. Melumpuhkan fungsi perjalanan sesuatu organisasi. Dengan adanya kegiatan rasuah,tiada sesiapa akan dapat mengagak tindakan seseorang itu. Kegiatan rasuah akan hanya menghakis kepercayaan awam terhadap cerdik pandai negara kita. 2. Pemerintahan menjadi lemah kerana setiap kali rasuah berlaku, maka pemerintahan kehilangan hasil atau tergelincir daripada tindakan-tindakan yang sepatutnya. Umpamanya jika cuai terhadap sesuatu yang telah ditentukan,maka pemberian rasuah telah menggantikan wang cukai yang sepatutnya dikutip dan manfaatnya hanya dinikmati oleh segelintir pemberi rasuah . 3. Menyebabkan pentadbiran sesebuah negara menjadi kucar-kacir.Akhirnya,ia menimbulkan masalah lain seperti kemerosotan ekonomi,pengabaian kepentingan masyarakat dan sebagainya. Budaya rasuah juga boleh menghancurkan pentadbiran dan pemerintahan sesebuah negara seperti yang berlaku di filipina yang mencatatkan sejarah kejatuhan kerajaan presiden marcos dari tampuk kepimpinan disebabkan amalan rasuah yang tidak dibendung 4. Menyebabkan tumpuan pelaburan dan pembangunan tidak seimbang dan saksama,iaitu jika berlakunya rasuah dan penyelewengan,maka ia akan mewujudkan golongan masyarakat yang terpaksa menanggung kesan buruknya.Tumpuan pembangunan dan pelaburan berpusu ke sektor tertentu sahaja. Ketidakseimbangan ini wujud bukan kerana sektor ini mempunyai permintaan dan keuntungan yang tinggi tetapi kerana rasuah. Maka berlakulah pertumbuhan ekonomi yang berat sebelah dan sektor-sektor lain yang tidak ada peluang untuk melakukan rasuah, maka ia tidak diperkembangkan. 5. Menyebabkan pengaliran wang ke luar negara. Mengumpul dan menyimpan wang rasuah di dalam negara dirasakan tidak selamat oleh penerima-penerima rasuah kerana ia boleh dikesan oleh pihak berkuasa dan merampasnya. Oleh yang demikian,wang rasuah yang merupakan wang negara disimpan di bank-bank luar negara. Ini bermakna negara akan kehilangan pertukaran wang asing dan modal. 6. Pentadbiran terganggu. Jika semua perkara terpaksa melalui sogokan, sistem pentadbiran sesuatu institusi mahupun negara akan lumpuh dengan mudah. Dari segi pembangunan negara sahaja, gejala rasuah akan menjejaskan daya saing, menghakis keyakinan pelabur dan menjejas daya saing perniagaan. Cuba kita bayangkan apabila setiap gerak laku, sama ada yang berkaitan dengan mendapatkan perkhidmatan

5. 5. Biani Mawal Kota Belud, Sabah daripada jabatan kerajaan, memenangi tender, mendapatkan kelulusan permit dan lesen perniagaan, mendirikan kilang, memenangi jawatan politik atau bermacam-macam lagi terpaksa melalui sogokan. Apa akan jadi pada negara ? adakah sistem politik kita akan stabil dan kukuh atau bertahan di awal waktu selepas mengundi sahaja ? 7. Maruah tercemar. Rasuah juga menggambarkan amalan berat sebelah dan ketidakadilan dalam sesebuah urusan di mana banyak pihak lain yang sebenarnya dianiaya kerana mereka mengamalkan amalan yang tidak baik. Secara tidak langsung imej sesuatu pengurusan itu turut tercemar. Jika kerajaan yang melakukan amalan yang tidak berfaedah ini, tahap kepercayaan pelabur-pelabur asing mulai akan luntur sedikit demi sedikit akibat daripada ketidak adilan pemimpin sesebuah kerajaan itu sendiri dan turut juga akan menjatuhkan maruah sesuatu pihak itu sendiri akibat pengamalan budaya rasuah dalam melicinkan pengurusan. 8. Meruntuhkan akhlak .Amalan rasuah ini sebenarnya hanya akan meruntuhkan lagi akhlak dan peribadi mulia seseorang insan yang telah dikaburi oleh sejumlah wang atau material. Dan wang yang mereka terima pada ketika itu akan menjadi punca kepada darah daging generasi pelaku dan penerima itu sendiri. 9. Ekonomi negara tergugat.Rasuah semestinya akan menggugat kemajuan negara dari sudut ekonomi. Hal ini adalah kerana ekonomi negara atau ekonomi untuk masyarakat diuruskan oleh mereka yang tidak mempunyai ilmu dalam pengurusan ekonomi untuk menguruskan ekonomim negara.

6. 6. Biani Mawal Kota Belud, Sabah CARA MENANGANINYA 1. Malaysia perlu mengubah budaya dan pemikiran rakyat dari akar umbi terutama di kawasan luar bandar dan bukannya terperangkap dalam 'Bangsar Bubble' sekiranya mahu usaha menangani rasuah dan salah guna dana politik berjaya. 2. Peranan pihak kerajaan iaitu dengan mengambil tindakan yang lebih agresif tanpa mengira pangkat dan kedudukan dalam melaksanakan tugas dengan cara turun padang menjadi seperti rakyat biasa untuk tujuan penyiasatan. 3. Tindakan undang-undang.Mengenakan hukuman yang lebih berat berbanding hukuman sebelum ini. Penguatkuasaan undang-undang perlu dipergiatkan lagi agar masyarakat sedar betapa bahaya dan serius masalah rasuah jika tidak dibenteras dan dibendung untuk keselamatan negara. Selain itu para pengamal rasuah akan berfikir banyak kali sebelum cuba melakukan rasuah lantaran hukuman berat yang bakal diterima. 4. Peranan masyarakat setempat dan persekitaran 5. Memperkasakan Badan Pencegah Rasuah.Untuk mengawal gejala rasuah menular dalam negara ini, kerajaan harus telus untuk memperkasakan Badan Pencegah Rasuah sebagai badan berkecuali yang akan mengawal menularnya gejala rasuah dalam masyarakat Malaysia. Selain itu, kesemu jawatan ahli-ahli Badan Pencegah Rasuah juga hendaklah disandang oleh mereka yang benar-benar berwibawa, benar dan bertanggungjawab. 6. Pelan Intergriti Nasional.Dalam Rancangan Malaysia Ke Sembilan ( 2006-2010 ), Bab 25 telah menyebut mengenai Pelan Intergriti Nasional dalam tempoh RMK-8. Pelan Intergriti Nasional yang telah dilancarkan bertujuan membentuk masyarakat yang bermoral dan beretika serta mempunyai nilai keagamaan dan kerohanian yang utuh dan tahap etika yang tinggi dan seterusnya menyahut cabaran keempat wawasan 2020. Dalam erti kata lain, pelancaran Pelan Intergriti Nasional bolehlah disamaertikan dengan pengawalan rasuah yang dinamik dan berlandaskan undang-undang yang telah ditetapkan oleh kerajaan. 7. Pengawasan pergerakan kewangan.Pengawasan pergerakan kewangan seseorang boleh dikawal untuk mengelakkan menularnya gejala rasuah dalam kehidupan masyarakat hari ini. Langkah ini boleh dilakukan kerajaan sekiranya kerajaan benar- benar ingin menghapuskan rasuah dalam kalangan penjawat awam di negara ini. Ini

7. 7. Biani Mawal Kota Belud, Sabah kerana jika pengawasan pergerakan kewangan dilakukan, penjawat awam tidak akan dapat menyumbang kepada rasuah. 8. Memantapkan iman dan mengukuhkan jati diri. Keimanan dan keperibadian yang tinggi adalah benteng yang paling ampuh untuk membenteras gejala rasuah. Apabila setiap individu bencikan rasuah sama ada rakyat biasa, pemimpin, peniaga, atau jentera kerajaan bahkan sesiapapun maka amalan rasuah dapat diatasi. Kekuatan Iman dan jati diri dapat menangkis habuan rasuah sekali pun tiada sesiapa tang tahu dan peluang terbuka luas di hadapan mata. 9. Menekankan bahaya rasuah dalam sistem pendidikan. Benci kepada rasuah akan dapat dihayati dalam diri sekiranya diajar dan dididik sejak zaman persekolahan lagi. Generasi yang dididik benci rasuah akan membesar menjadi individu yang lebih bertanggungjawab, amanah, ikhlas. Sistem pendidikan hanya membentuk generasi akan datang yang bebas daripada rasuah. 10. Langkah lain yang boleh diambil kira ialah dengan memudahkan urusan menggunakan ICT. Prosedur diproses yang panjang, sukar dan lambat perlu diperkemaskan dan dipermudahkan dengan menggunakan kelebihan ICT. Penggunaan borang, proses temu duga dan seumpamanya perlu diringkaskan supaya tidak membebankan orang ramai khususnya para peniaga, kontraktor dan pelabur. Proses yang mudah dan telus dapat menghindari bahaya rasuah kerana tidak perlu disogok semata-mata untuk mempercepatkan proses. 11. Didik belia perangi rasuah dengan cara Strategi Dua strategi pendidikan yang digunapakai ialah ; Komunikasi Bersemuka Penyampaian maklumat secara bersemuka dan interaksi terus dalam mendalami masalah setempat dan memperjelaskan isu semasa melalui ceramah, pameran, seminar, bengkel, diskusi meja bulat, Sekretariat Pencegahan Rasuah IPT/IPG/IPMA dan program bersama masyarakat. Promosi Media Penyampaian maklumat melalui media elektronik, media massa dan media sosial bagi menyebar luas mesej anti rasuah.

8. 8. Biani Mawal Kota Belud, Sabah https://www.sprm.gov.my/pendidikan/strategi Kesimpulannya, apabila berlakunya peningkatan dalam rasuah, secara tidak langsung ia akan membawa kepada penurunan pertumbuhan ekonomi KDNK Negara Malaysia. Oleh itu, pihak kerajaan Malaysia perlulah memastikan rasuah dapat diatasi dengan menggerakkan jentera kerajaan yang terdiri daripada pihak berkuasa tempatan untuk memantau aktiviti rasuah kerana kebanyakan penglibatan aktiviti rasuah ini adalah terdiri daripada kalangan penjawat awam yang berpangkat besar. Memperkukuhkan institusi penguatkuasaan undang-undang terutama SPRM, Badan Kehakiman dan Polis. Pengutakuasaan mereka perlu diwujudkan secara terang-terangan untuk memastikan kepercayaan orang ramai terhadap institusi-institusi tersebut. Meningkatkan lagi undang-undang kepada pemberi maklumat untuk memberi perlindungan yang lebih luas kepada mereka yang berusaha memberi makklumat tentang penglibatan pihak-pihak tertentu terhadap rasuah.

# data[].attributes.attachment_link.title
GEJALA RASUAH : MAKSUD, PUNCA, KESAN NEGATIF DAN CARA MENANGANINYA

# data[].attributes.attachment_link.description
Mengulas tentang perincian Rasuah, mengetengahkan Maksud, punca, kesan negatif dan cara mengatasinya Biar Kita Bergerak dan Bersuara Bebas.. 1. Biani Mawal Kota Belud, Sabah GEJALA RASUAH : MAKSUD, PUNCA, KESAN NEGATIF DAN CARA MENANGANINYA MAKSUD RASUAH Suruhanjaya Pencegahan Rasuah Malaysia (SPRM mendifinasikan Rasuah sebagai perilaku Penerimaan atau pemberian suapan sebagai upah atau dorongan untuk seseorang individu kerana melakukan atau tidak melakukan sesuatu perbuatan yang berkaitan dengan tugas rasmi.

# data[].attributes.headline
Assalamualaikum anak-anak cemerlang syurga solehah. Jom ekspresikan perasaan anda terhadap jenayah rasuah. 

# data[].attributes.subject
Assalamualaikum anak-anak cemerlang syurga solehah. Jom ekspresikan perasaan anda terhadap jenayah rasuah. 

# data[].attributes.body
Sila komen pada ruangan komen. Jangan lupa nyatakan perasaan anda dengan memilih emoji.

# data[].attributes.attachment_link.readable_text
Umum tahu, rasuah dan korupsi adalah musuh negara nombor 1. Dengan wujudnya masalah ini, tiada mana-mana organisasi yang mampu beroperasi secara efektif dan akan rebah. Ya, adalah mustahil untuk menghapuskan korupsi 100%, namun ia harus dibanteras sekerasnya untuk kebaikan semua.

Ia bukan sahaja memberikan impak negatif kepada organsisasi itu sendiri, malah kepada masyarakat setempat. Jika kerajaan sesebuah negara itu dibelenggu rasuah dan korupsi, rakyat lah yang akan menjadi mangsa.

iluminasi.com ingin berkongsi 9 negara dengan rasuah dan korupsi paling rendah di dunia.

9. Kanada (CPI : 82)
Perdana Menteri : Justin Trudeau
Dengan CPI 81, Kanada adalah negara ke-10 di dunia dengan korupsi terendah. Apa yang membuatkan Kanada kurang rasuah adalah kerana ia adalah negara terbuka dan mengamalkan sistem parlimen demokratik. Parlimennya mempunyai 3 cabang iaitu raja, senat dan rumah bangsawan, dan Raja bagi Kanada ketika ini adalah Ratu Elizabeth II.

Selain itu, kanada sangat dikenali dengan kualiti hidup yang tinggi dengan sistem pendidikan dan kerajaan yang telus. Undang-undang di kanada dilaksanakan oleh cawangan eksekutif. Ia terdiri daripada ratu, perdana menteri dan juga kabinet.

Ia juga merupakan cawangan perundangan yang bertangunggjawab menggubah undang-undang, dan jika diluluskan, akan melalui proses pentafsiran oleh mahkamah tertinggi Kanada.

8. Belanda (CPI : 83)
Perdana Menteri : Mark Rutte
Seperti Luxembourg, Belanda juga adalah negara di bawah perlembagaan monarki dengan sistem parlimen bersatu. Raja berhak memilih Datuk Bandar dan ahli politik kerajaan, dan perdana menteri adalah ketua kerajaan.

Dalam ucapan perdana menteri Belanda di Mesyuarat Majlis Menteri, beliau menegaskan semua negara perlu memberi perhatian kepada pentadbiran yang baik, peraturan dan undang-undang, langkah-langkah anti-rasuah dan pasaran yang berfungsi dengan baik.

Kerajaan Belanda menggunakan dan mengikut sistem kehakiman yang telus dan program anti-rasuah yang berkesan dalam usaha mengekalkan tahap korupsi serendah yang boleh.

7. Singapura (CPI : 84)
Perdana Menteri : Lee Hsien Loong
Denga CPI 84, Singapura merupakan negara pertama di Asia, dan ke-7 di dunia dengan korupsi paling rendah. Negara kecil dengan penduduk seramai 5.6 juta ini juga merupakan negara ke-5 di dunia dengan pembangunan manusia di belakang Norway, Australia, Switzerland dan Jerman.

Singapura mempunyai sistem parlimen bersatu dengan sistem Westminster. Sistem perundangan di Singapura yang sangat kuat sangat terkenal secara global kerana kesahihan dan kesaksamaan undang-undangnnya.

Terdapat satu agensi khas yang diberi nama Biro Penyiasatan Amalan Rasuah (CPIB) bagi menyiasat dan mengambil tindakan terhadap rasuah dan korupsi di Singapura.

6. Norway (CPI : 85)
Perdana Menteri : Erna Solberg
Monarki adalah ketua negeri di Norway manakala kerajaan diterajui oleh perdana menteri. Di Norway, badan kehakiman tidak mempunyai kaitan dengan cawangan eksekutif dan badan perundangan.

Norway sangat terkenal dan mempunyai undang-undang anti-rasuah yang sangat cekap dan ketat. Undang-undang ini membantu mengekalkan standard yang tinggi dalam sektor awam Norway.

Badan kehakiman Norway adalah bebas daripada cawangan eksekutif dan badan perundangan. Norway juga mempunyai undang-undang anti-rasuah yang ketat dan cekap. Ia membantu mengekalkan standard yang tinggi dalam sektor awam Norway.

Norway adalah negara dengan tahap perkembangan manusia paling tinggi di dunia.

5. Switzerland (CPI : 86)
Presiden : Doris Leuthard
Di tangga ke-5 dengan CPI 86, kerajaan Switzerland menggunakan sistem republik demokratik. Rakyat Switzerland mempunyai hak untuk mempengaruhi aktiviti kerajaan melalui rujukan yang tepat. Dengan cara demokrasi secara langsung ini, kerajaan Switzerland menjadi salah satu sistem demokrasi yang paling stabil di dunia.

Pemerintah tertinggi Switzerland adalah Presiden di mana jawatan ini bertukar setiap tahun bermula 1 Januari dan berakhir 31 Disember setiap tahun. Giliran itu bertukar-tukar dalam Majlis Perseketuan yang mempunyai 7 anggota. Ketika ini, Presiden Switzerland adalah

Rangka kerja perundangan yang tegas dan undang-undang anti-rasuah yang sangat berkesan juga menjadi penyumbang kepada kedudukan Switzerland dalam senarai ini. Perudangan ini sangat membantu kerajaan mereka dalam mengekalkan sistem yang bebas rasuah dalam sektor awam.

Switzerland berkongsi kedudukan ke-2 dunia dengan Australia dari segi perkembangan manusia.

4. Sweden (CPI : 88)
Perdana Menteri : Stefan Lofven
CPI Sweden meningkat sebanyak 1 mata dari 87 ke 88 daripada tahun 2015 hingga tahun 2016. Negara yang terkenal secara global dari segi kualiti hidup tinggi, kesaksamaan, pembangunan manusia, pendidikan dan kesihatan yang baik ini mempunyai sistem parlimen demokratik dengan perlembagaan monarki.

Penyumbang terbesar kepada CPI yang tinggi adalah kerajaannya yang sangat telus dan stabil. Sweden mempunyai unit anti-rasuah yang sangat efisyen dalam menyiasat dan mendakwa aktiviti rasuah. Agensi kerajaan Sweden menganggap korupsi adalah sebagai penyalahgunaan kuasa.

3. Finland (CPI : 89)
Perdana Menteri : Juha Sipilä
Finland diterajui oleh perdana menteri sebagai ketua kerajaan dan mengamalkan parlimen republik. Di Finland, pemimpin politik mempunyai komitmen yang sangat tinggi menentang rasuah dan kerajaannya juga mengekalkan sistem ketelusan dan berintegriti.

Selain itu, rangka kerja undang-undang yang sangat kukuh dan badan kehakiman yang bebas daripada mana-mana agensi kerajaan mengurangkan peluang rasuah dalam negara ini.

Korupsi yang sangat rendah juga menyumbang kepada kestabilan negara termasuklah tahap pendidikan yang terbaik, di mana sistem pendidikan Finland berada di tangga pertama dunia.

2. New Zealand (CPI : 90)

Perdana Menteri : Bill English
Berkongsi tangga pertama dengan Denmark sebagai negara paling kurang rasuah di dunia dengan CPI 90 adalah New Zealand. Negara kiwi ini mempunyai sistem parlimen dengan perlembagaan monarki, dan ketua negara New Zealand adalah Ratu Elizabeth II.

Sama seperti Singapura, kerajaan New Zealand juga menggunakan model Westminster dalam pemerintahannya. Badan kehakiman New Zealand dapat mengekalkan akauntabiliti dan kesaksamaan dalam beroperasi dengan bergerak berasingan dan bebas dari cawangan eksekutif dan badan perundangan.

1. Denmark (CPI : 90)
Perdana Menteri : Lars Løkke Rasmussen
Di Denmark, rasuah dalam pentadbiran, perniagaan dan lain-lain jenis korupsi adalah sangat jarang berlaku. Antara sebab Denmark menjadi negara paling kurang rasuah di dunia adalah kerajaannya sangat telus, berintegriti, badan kehakiman yang bebas, aktivisma sivik dan kepercayaan sosial oleh rakyatnya.

Undang-undang jenayah Denmark melarang segala jenis dan bentuk rasuah. Dengan mempunyai tahap korupsi yang rendah, ia menyumbang kepada taraf kehidupan yang tinggi, penyesuaian sosial yang tinggi, kadar celik huruf yang sangat tinggi dan kesaksamaan yang baik.

Denmark juga mempunyai tahap perkembangan manusia yang baik iaitu di tangga ke-5 dunia berkongsi kedudukan dengan Singapura.

55. Malaysia
Perdana Menteri : Dato Seri Najib Razak
Di manakah negara kita? Malaysia berada di kedudukan ke-55 dengan CPI sebanyak 49, di bawah negara-negara Afrika seperti Bostwana, Rwanda dan Namibia. CPI tersebut turun 1 mata dari tahun 2015 iaitu 50, dan turun 2 mata dari tahun 2014 iaitu 52.

Corak penurunan CPI ini membuktikan bahawa kadar rasuah di Malaysia agak membimbangkan. Ia juga dikuatkan dengan kes-kes penyelewangan dan penyalahgunaan kuasa yang semakin berleluasa.

Jika mata untuk lulus ada 50, dengan 49 mata, Malaysia boleh dikatakan sedang "gagal" dari segi kadar rasuah.

Sumber : Transparency

# data[].attributes.attachment_link.title
9 Negara Dengan Kadar Rasuah Paling Rendah Di Dunia

# data[].attributes.attachment_link.description
Umum tahu, rasuah dan korupsi adalah musuh negara nombor 1. Dengan wujudnya masalah ini, tiada mana-mana organisasi yang mampu beroperasi secara efektif dan akan rebah. Ya, adalah mustahil untuk menghapuskan korupsi 100%, namun ia harus dibanteras sekerasnya untuk kebaikan semua. Ia bukan sahaja memberikan impak negatif kepada organsisasi itu sendiri, malah kepada masyarakat setempat.